"Setswana Puo ya Gae (HL)/P3 7 DBE/Ngwanaitseele 2019 NSC – Kaedi ya go tshwaya 1.4 Tlhamo ya kanelo Mofuta o wa tlhamo, o anela ka sengwe kgotsa tiragalo e e fetileng. E ka kwalwa go tswa mo matlhakoreng a a farologaneng. Sekao sa setlhogo: Kgomo mogobeng e wetswa ke namane. Dintlha tse di latelang di tshwanetse go elwa tlhoko fa go tshwaiwa tlhamo ya kanelo.  Ditiragalo di tshwanetse go latelana sentle, mme mmuisi a dumele gore di diragetse.  Tlhamo e kwalwe ka paka e e fetileng.  Kanelo e ntle go le gantsi e tlhagisa ntlha e e rileng.  Kanelo e tshwanetse go ngoka mmuisi go tloga kwa tshimologong go fitlha kwa bofelong.  Setaele, puo le ditiragalo di tshwanetse go itumedisa babuisi.  Kanelo e e atlegileng e bontsha diteng tse di maleba ka botlalo jaaka pono, modumo, lonko/monkgo le tiriso ya ditemosi tse dingwe  Go tshwanetse ga elwa tlhoko gore mofuta o wa tlhamo o a anela.  Bokhutlo e nne jo bo kgodisang. Se se lebeletsweng mo motlhatlhojweng:  Setlhogo se a itlhophetseng sona.  Tlhaloso ya setlhogo ka boripama  Matseno e nne a a ngokang.  Tlhagiso ya ditiragalo tse di senolang se se kaiwang ke setlhogo ka go wetswa mogobeng ke namane  Tlhagiso ya ditlamorago tsa go wetswa mogobeng ke namane.  Tshobokanyo ya dintlha. [50] 1.5 Tlhamo e e sa tseyeng letlhakore Mofuta o wa tlhamo o tlhagisa ngangisano e e lekalekanang go emela kgotsa go nna kgatlhanong le sengwe se setlhogo se buang ka ga sona, kemo ya mokwadi e tlhagisiwa fela kwa bokhutlong. Sekao sa setlhogo: A tiriso ya thekenoloji e nolofatsa dithuto? Dintlha tse di latelang di tshwanetse go elwa tlhoko fa go tshwaiwa tlhamo e e sa tseyeng letlhakore.  Tlhamo e itshupe ka go lekalekana, e se tseye letlhakore.  E tlhagise matlhakore a mabedi a a farologaneng a ngangisano e e rileng.  E lebelele kemo ya botlhe, fela mokwadi a itebelele ka dinako dingwe.  Puo e nne e e tsosang maikutlo.  Ngangisano e nne le tlhaloganyo e e utlwalang.  Bokhutlo bo supe kemo ya mokwadi. Kwalololo e ileditswe"